Tasmizwert* n YimaziYen n Fṛansa ad teg
ass aYelnaw amezwaru n Yiles AmaziY deg 27 Tubeṛ d-itteddun
22 Ctembeṛ 2007
*Coordination
Tiddukliwin tifṛensisin-timaziYin rẓant-d asalu imi ay d-snulfant ass aYelnaw amezwaru n yiles
amaziY.
Ma yella nebYa ad nerr iles amaziY d yiwen seg yilsawen n Fṛansa, ur d-iḍerru ara alama tessutter-it-id
tmetti (société). Γef way-a, Yas ma yella Tasmizwert n YimaziYen n Fṛansa la tessuttur seg tsuda tidelsanin
(institutions culturelles) akk ed usselmed akk-n ad skecmen asselmed n tmaziYt s tidet Yer uYerbaz (llakul),
maca la nqeddec daYen s lebYi meqqren akk-n ad d-nessaki tiwaculin, ibalmuden akk ed yinelmaden Yef wazal yesea
yiles amaziY.
Mi ara needdi seg wawal Yer leqdic n tidet, yessefk ad nili nettkel belli asmi ara yebdu usselmed n tmaziYt
deg tesnawiyin (lycées), iles amaziY ad yaf wid ara t-yeYren, meḥsub, inelmaden ifṛensisen-imaziYen
ad ssiggzen (ad mmeṛkin) iman-nsen akk-n ad seeddin tanga (matière) n tmaziYt deg lbak.
Seg 1995, azal n 2000 n yinelmaden ara yeseeddayen akayad (examen) n tmaziYt yuran deg lbak, yal aseggas.
Ihi yessefk ad neqqim kan deg wanect-a neY ad neereḍ ad d-nernu wiyaḍ, am wakk-n yessefk ad nesnerni
taYara (qualité) n usselmed n tmaziYt, u ay-a ur d-yettili ara alama llan wugar n medden ara t-id-yessuttren.
Tasmizwert (Coordination) n YimaziYen n Fṛansa tfaq i temsalt-a u teezem ad d-tetteg, nettat ed tiddukliwin
yettekkan deg uẓeḍḍa-ines (réseau) yiwet n tedyant ara d-itteqqlen yal aseggas : ta, d ass aYelnaw
n yiles amaziY. I lmend n way-a, yal tiddukla yettekkan deg uẓeḍḍa yessefk ad d-teg ay-n ay yes ara
d-tqeddem i medden iles iles amaziY u ad t-tesnerni :
Isaragen (conférences), tisgilin n ṛṛadyu
Timzikkniyin (expositions)
Isaragen n weskasi (conférences-débats)
Iḥuna (ateliers) n wurar akk ed tmussni n tira n tfinaY
Wi d kra seg leqdicat ara yettwagan deg temdinin timeqranin n Fṛansa deg wass n ssebt, 27 Tubeṛ 2007, yerna
iswi n leqdicat-a netta d assaki n wanect umi nezmer n yinelmaden n tesnawit (lycée) akk-n ad ssiggzen (ad mmeṛkin)
iman-nsen Yer ukayad (examen) n yiles amaziY, mi ara ccaṛ tawriqt ay deg ara xtiren ay-n ara seeddin.
Nnig way-a, nebYa ad neg ifadden i wakk ImaziYen n Fṛansa akk-n ad qqlen Yer yiles-nsen, iles n yimawlan-nsen
yellan d yiwen seg yilsawen iqburen (iqdimen) akk ay ssawalen medden.
D tikkelt tamezwarut ay deg ara neg ay-a yerna neḥwaj yal yiwen deg-wen ad d-ittekki akk-n ad nesserbeḥ
talemmiẓt-a (occasion). Akk lecYal ay tebYam ad ten-txedmem zemren ad d-rsen u ad asen-yettunefk wazal deg
udeg n CBF : www.cbf.fr
Assider n yiles amaziY akk-n ad yili d yiwen seg yilsawen n Fṛansa d tamsalt ay aY-yerzan akk.
SYur CBF
Tasuqilt sYur Omar Mouffok
TaYbalut (source) : http://www.cbf.fr/article_leger.php3?id_article=843
Qqel Yer usebter n umager
kab_Latn kab_Latn kab_Latn fra_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn